

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 ตุลาคม 2561

เรื่อง ผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี 2561

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1731 ลงวันที่ ลงวันที่ 12 มิถุนายน 2561

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 547 ลงวันที่ 26 กุมภาพันธ์ 2561

สิ่งที่ส่งมาด้วย สำเนาประกาศกรมส่งเสริมการปกครองท้องถิ่น เรื่อง ผลการคัดเลือกองค์กรปกครองส่วนท้องถิ่น ที่มีผลการปฏิบัติงานดีเด่น ประจำปี 2561 จำนวน 1 ชุด

 ตามที่กรมส่งเสริมการปกครองท้องถิ่นขอความร่วมมือจังหวัดดำเนินการคัดเลือกและเสนอชื่อผู้บริหารท้องถิ่นและองค์กรปกครองส่วนท้องถิ่นที่มีผลการปฏิบัติงานดีเด่น เพื่อพิจารณามอบโล่รางวัลและเกียรติบัตรให้แก่องค์กรปกครองส่วนท้องถิ่นดังกล่าว นั้น

 กรมส่งเสริมการปกครองท้องถิ่นขอเรียนว่า ได้ดำเนินการคัดเลือกองค์กรปกครองส่วนท้องถิ่น ที่มีผลการปฏิบัติงานดีเด่น ประจำปี 2561 เสร็จเรียบร้อยแล้ว จึงขอความร่วมมือจังหวัดแจ้งผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี 2561 ให้องค์กรปกครองส่วนท้องถิ่นทราบต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารกิจการบ้านเมืองที่ดีท้องถิ่น

โทร. 0-2241-9000 ต่อ 2312,2322

โทรสาร ๐-2241-6956

ผู้ประสานงาน นายไพศาล พันธุระ 084-3994263